# Байон

### от Уикипедия, свободната енциклопедия

  За града в Съединените щати вижте Байон (САЩ).

Пристанището на Байон

Байон (на френски Bayonne; на гасконски и баски Baiona) е град в Югозападна Франция, подпрефектура на департамент Пирене Атлантик, регион Аквитания. Той е и център на областта Лабур във Френската страна на баските. Байон е разположен на двата бряга на река Нив, при вливането ѝ в Адур и на 8 km от Бискайския залив. Населението му е около 44 000 души (2004), а на урбанизираната зона, включваща още съседните Англе, Биариц и още няколко по-малки общини - около 179 000 души (1999).

Байон възниква на мястото на римско укрепление от 3 век, наречено Lapurdum. През 842 викингите основават на същото място пристанището Björhamn, от чието име идва и днешното наименование на града. Байон има голямо значение за тях, тъй като се намира на пътя от Бискайския залив към Средиземно море, долината на Ебро и град Тортоса, един от основните пазари на роби в Европа. От 1151 до 1452 градът, като част от Аквитания, е под управлението на Англия. През този период той е важно пристанище със смесено баско и гасконско население.

Байон е присъединен към Франция в края на Стогодишната война. През следващите три века местните баски моряци се включват в презокеанската търговия с канела и лова на китове. Еврейските емигранти от Испания и Португалия пренасят нови занаяти, сред които производството на шоколад, значително и в наши дни. Развива се производството на оръжия и от името на града идва названието на байонета. Освен това Байон става важно военно укрепление в близост до границата с Испания. През 17 век Себастиан Вобан изгражда големи фортификационни съоръжения, запазени и днес. Голям брой испански баски се преселват в града през 20 век, като той става център на баския национализъм.

## [редактиране] Източници

- „Bayonne“, статия в Уикипедия на английски [30 август 2006]

## [редактиране] Външни препратки

Общомедия разполага с
мултимедийно съдържание за Байон.

- Официален сайт (на френски)
- Страница за фортификациите в Байон (на английски)

Взето от „http://bg.wikipedia.org../../../%D0%B1/%D0%B0/%D0%B9/%D0%91%D0%B0%D0%B9%D0%BE%D0%BD.html“.

Категории: Градове във Франция

##### Views

- Статия
- Беседа
- Текуща версия

##### Търсене

##### На други езици

- Aragonés
- Català
- Cebuano
- Česky
- Deutsch
- English
- Esperanto
- Español
- Eesti
- Euskara
- Français
- Italiano
- Nederlands
- Occitan
- Polski
- Português
- Română
- Русский
- Српски / Srpski
- Svenska
- Tiếng Việt